**E-atâta har şi frumuseţe**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-atâta har şi frumuseţe

E-atâta har şi frumuseţe

În tot ce Doamne ai creat

În planul Tău cel minunat,

Pentru ca omul să-l răsfeţe

Văzându-le în mii de feţe,

Şi multe avea de admirat

Privind spre cerul înstelat!

E-atâta har şi frumuseţe

În tot ce Doamne ai voit

Ca omului, cel răzvrătit,

Prin lucrările-Ţi măreţe

Inima ca să-şi dezgheţe,

Să-i laşi atâtea de privit

Din câte-n iubire-ai zidit!

E-atâta har şi frumuseţe

În tot ce Doamne ai lăsat

Peste pământul blestemat,

Pentru ca omul, să înveţe

Cum din natură şi poveţe,

Că-n dragoste, l-ai ajutat

Şi dela moarte l-ai salvat!

Tu-adus-ai la îndeplinire

Prin unicul Fiu ce L-ai dat

Sus pe Calvar, crucificat -

Cea mai sublimă izbăvire

În planul cel de mântuire,

Iar omu-a fost recuperat

În sângele ce L-ai vărsat!

Flavius Laurian Duverna

27 aprilie 2015